Ons het verskriklik lekker gebly by Die Dorpsmeerkat. Skoon, netjies en lekker privaat! Als wat jy nodig het en nog meer! Sal vir seker weer daar gaan bly. Dankie vir jou gasvryheid, Linda!
Ons het twee aande by Die Dorpsmeerkat deurgebring en sal beslis weer daar gaan bly. Die verblyf is groter as die meeste een slaapkamer woonstelle in die dorp. Dit is baie smaakvol en met goeie kwaliteit meubels gemeubileerd en kry lekker son. 'n Moet vir die koue Bethlehem. Die uitsig is pragtig, die mense en tot die honde op die werf is vriendelik. Ons elektriese komberse was voor die tyd aangeskakel en daar was vars melk in die yskas. Ons verwagtinge was definitief oortref. Julle sal ons vir seker weer sien.
Wat 'n pragtige en veilige plek om te oornag. Regtig waarde vir geld, uitstekend toegerus, met baie ekstras. Linda is baie netjies op haar plek, en ons het baie tuis gevoel.
Ons sal beslis weer hier kom bly. Gasvrye mense. Baie skoon en netjies. Gevoel soos huis weg van die huis af - net beter! Ons het baie lekker geslaap!
Linda het 'n uitsondering gemaak sodat ons ons miniatuur worshondjies kon saambring aangesien hulle onlangs geopereer is. Dit alleen het dinge vir ons baie vergemaklik. Ons seuns het die werf so geniet en veral die vriendelike honde op die werf. Die eenheid is uitsonderlik goed toegerus, ruim en weelderig versier. Van nou af sal ons Bethlehem toe gaan as ons na Die Dorpsmeerkat toe gaan, want dis waardig om 'n bestemming op sy eie te wees. Verby is die dae wat ons na Die Dorpsmeerkat toe gaan omdat ons Bethlehem toe gaan. Die Dorpsmeerkat is verseker ons enigste keuse vir enige toekomstige besoeke aan Bethlehem.
Pragtige plek met alles, selfs 'n sambreel wat ons nodig gekry het, waaraan mens kan dink. Ons was bietjie vroeg daar, maar dit was geen probleem nie - alles was netjies en reg. Linda is 'n baie vriendelike gasvrou. Die meubels, beddegoed ens. is baie mooi. Puik!!
Teen absoluut billike tarief! Dit was aangename verblyf met al die moontlike geriewe wat mens vir oornagverblyf nodig het. Die plekkie is besonders netjies en alles baie smaakvol uitgerus! Sal werklik dit kan aanbeveel!
Baie dankie vir die terugvoer. Ek het intussen 'n nuwe naambord opgesit wat baie meer sigbaar is. Hoop om julle weer te sien!
Dorpsmeerkat is goed geleë in 'n baie mooi, rustige omgewing. Die eenheid is ruim, netjies, skoon en met smaak gemeubileer, met alles wat mens nodig het. Ons beveel Dorpsmeerkat met 'n oop gemoed aan en sal definitief weer daar oornag.
Die huis is uiters netjies en gemaklik. Die uitsig is regtig pragtig en jy kan in die veld tussen perde gaan stap. Huis is toegerus met alles wat jy sal nodig hê. Regtig die beste waarde vir geld wat ek in 'n lang tyd teëgekom het.